Seba protestokerdişê tecrîdê serê Rayberê Şarê Kurdî Abdullah Ocalanî paytextê Avusturya Vîyana de, çalakîyî dewam kenê.
Mîtîng hetê Merkezê Cimatê  Kurdan ê Demokratîkî ra ame viraştene û bale ante serê xoverdayîşê çalakgeranê grevê vêşanîye.
Xoverdayîş ame silamkerdene
Çalakîye de vilawekî ameyî vilakerdene û derheqê xoverdayîşê grevê vêşanîye de pankartî ameyî akerdene. Çalakîye de vengdayîşê hîsgêrîye bi rayapêroyî yê Awusturya û rêxistinanê cimatî yê sîvîlî rê ame kerdene.
Mîtîngî ra dima seba wayîrvejîyayîşê xoverdayîşê Sultan Yîgîta ke lokalê komele de grevê vêşanîye de ya, gruba Tîyatro Potamîya skêç kay kerd.
